Argo Meresaar

Argo Meresaar (sündinud 13. jaanuaril 1980) on eesti võrkpallitreener ja endine võrkpallur. 

Sportlaskarjäär

 Eesti võrkpallikoondis 
Meresaar kuulus Eesti võrkpallikoondisse aastatel 2000–2013 ja mängis 175 mängu.Eesti Võrkpalli Liit. (2021). Koondislaste mängud 4. https://volley.ee/wp-content/uploads/2020/06/Koondislaste-mangud-09.09.21.-M-1.pdf Ta esindas Eestit Euroopa meistrivõistluste finaalturniiril 2009. ja 2011. aastal ning Euroopa liigas 2005. ja 2006. aastal.

Klubivõrkpall
Argo Meresaare esimene klubi meeste vanuseklassis oli Pärnu võrkpalliklubi, kus ta mängis aastatel 1996–2004. Kodustest võistlustest osaleti sellel perioodil Eesti meistrivõistlustel, kus võideti viiel järjestikusel hooajal (1999/00–2003/04) esimene koht. Võistkond osales ka Euroopa tugevamatel klubivõistlustel CEV Meistrite liigas, CEV Top Teamsi karikasarjas ja CEV Challenge Cupil. Säravaimaks saavutuseks oli 2002/03. hooajal CEV Top Teamsi karikasarjas veerandfinaali jõudmine, mille tulemusena pääseti 2003/04. hooajal otse CEV Meistrite liiga alagrupiturniirile.Sporditulemused. (s. a.). Argo Meresaar. https://www.sport24.ee/index.php?ac=otsinimidet&id=34769Postimees. (2003, 2. detsember). ESS/Falck Pärnu näitab pallimängijatele eeskuju. https://www.postimees.ee/1386903/ess-falck-parnu-naitab-pallimangijatele-eeskuju

2004/05. hooajal mängis Meresaar diagonaalründajana Venemaa kõrgliigaklubis Jaroslavli Neftjanik.Kalvik, A. (2004, 18. september). Argo Meresaar avastab Jaroslavlis Venemaad. Eesti Päevaleht. https://epl.delfi.ee/artikkel/50993111/argo-meresaar-avastab-jaroslavlis-venemaad 2005/06. hooajaks naasis Meresaar kodumaale ning liitus klubiga Tartu Pere Leib, kus ta mängis kaks hooaega.Korv, N. (2005, 3. august). Argo Meresaar mängib tuleval hooajal Tartus. Postimees. https://www.postimees.ee/1490083/argo-meresaar-mangib-tuleval-hooajal-tartus Esimesel hooajal võideti Eesti karikavõistlustel ja Eesti meistrivõistlustel esikoht ning Schenkeri liigas teine koht, sealhulgas valiti Meresaar ka liiga kõige efektiivsemaks mängijaks.Šmutov, M. (2006, 18. aprill). Schenkeri liiga efektiivseim mängija oli Argo Meresaar. Postimees Sport. https://sport.postimees.ee/1540211/schenkeri-liiga-efektiivseim-mangija-oli-argo-meresaar Teisel hooajal ilmnesid Meresaarel seljaprobleemid ning 2007. aasta kevadel käis ta seljaoperatsioonil.Postimees Sport. (2006, 13. oktoober). Pere Leib tõestas, et pole ühemeheklubi. https://sport.postimees.ee/1587681/pere-leib-toestas-et-pole-uhemeheklubiArike, V. (2007, 20. oktoober). Meresaar &ndash; Pärnu kaudu uuele ringile. Õhtuleht. https://www.ohtuleht.ee/sport/250819/meresaar-ndash-parnu-kaudu-uuele-ringile Vigastusest taastunud, naasis Meresaar Pärnu võrkpalliklubisse, kellega saavutati Eesti meistrivõistlustel kolmas koht.Postimees Sport. (2007, 14. august). Argo Meresaar naaseb Pärnusse. https://sport.postimees.ee/1691661/argo-meresaar-naaseb-parnussePostimees Sport. (2008, 11. aprill). Pärnu VK võitis Eesti meistrivõistluste pronksi. https://sport.postimees.ee/1781525/parnu-vk-voitis-eesti-meistrivoistluste-pronksi Samal hooajal mängis ta ka VK Selver Tallinna meeskonnas CEV Challenge Cupil, kus jõuti veerandfinaali.Pahv, P. (2007, 7. september). Meresaar mängib eurosarjas Selveri ridades. Postimees Sport. https://sport.postimees.ee/1700401/meresaar-mangib-eurosarjas-selveri-ridades Edasi siirduski Meresaar Selver Tallinna võrkpalliklubisse, kelle ridades mängis aastatel 2008–2013.Värv, M. (2008, 16. juuni). Argo Meresaar hakkab mängima Selveris. Postimees Sport. https://sport.postimees.ee/17391/argo-meresaar-hakkab-mangima-selveris See periood oli klubil väga edukas, võideti kuld- ja hõbemedaleid Eesti meistrivõistlustel, Eesti karikavõistlustel ja Schenkeri liigas. Samuti osaleti CEV Challenge Cupil, kus jõuti 2010/11. hooajal veerandfinaali.Kalvik, A. (2011, 14. märts). Läks, nagu pidi – Selver võitis viienda kulla. Postimees. https://www.postimees.ee/402204/laks-nagu-pidi-selver-voitis-viienda-kulla Reinart, T. (2012, 20. jaanuar). Selveri kapten: vahepeal oli paha maitse suus. Postimees Sport. https://sport.postimees.ee/709956/selveri-kapten-vahepeal-oli-paha-maitse-suus

2013. aastal vahetas Meresaar taas klubi ning siirdus VK Bigbank Tartusse, kus ta mängis kaks hooaega.Volleybox. (2025). Argo Meresaar. https://web.archive.org/web/20240518224828/https://volleybox.net/argo-meresaar-p43768/clubs Esimesel hooajal sai ta põlvevigastuse, mistõttu käis meniskioperatsioonil ning jäi hooaja otsustavatest mängudest eemale. Teiseks hooajaks oli Meresaar vigastusest taastunud ning klubiga võideti Schenkeri liigas esimene koht ja Eesti meistrivõistlustel teine koht.Hallik, E. (2015, 10. märts). FF oli põnev, aga Pärnule kurb. Pärnu Postimees. https://parnu.postimees.ee/3116393/ff-oli-ponev-aga-parnule-kurbGregor, M. (2014, 20. september). Meresaar: hea meel on tagasi olla. Postimees Sport. https://sport.postimees.ee/2926821/meresaar-hea-meel-on-tagasi-olla 

Karjääri lõpp
Argo Meresaar teatas 2015. aasta kevadel, et lõpetab sportlaskarjääri ning soovib alustada tööd võrkpallitreenerina.Eller, K. M. (2015, 24. aprill). Meresaare karjääri eredaim mälestus on Euroopa meistri alistamine. ERR Sport. https://sport.err.ee/69391/meresaare-karjaari-eredaim-malestus-on-euroopa-meistri-alistamine

Treenerikarjäär
Meresaar töötas aastatel 2014–2022 võrkpalliklubi Bigbank Tartu abitreenerina.Eller, K. M. (2015, 24. aprill). Ojametsa asemel saab Tartu Bigbanki peatreeneriks Lüütsepp, Meresaar abitreeneriks. ERR Sport. https://sport.err.ee/69386/ojametsa-asemel-saab-tartu-bigbanki-peatreeneriks-luutsepp-meresaar-abitreeneriks Lisaks juhendab ta võrkpallitreeninguid SK Duos ning on alates 2018. aastast U16 noormeeste koondise vanemtreener.Semiskar, S. (2018, 25. jaanuar). Võrkpallikoondiste vanemtreeneriteks kinnitati Meresaar ja Kuprijanovitš. ERR Sport. https://sport.err.ee/677292/vorkpallikoondiste-vanemtreeneriteks-kinnitati-meresaar-ja-kuprijanovitsSK Duo. (s. a.). Argo Meresaar. https://skduo.ee/mangija/argo-meresaar/

Saavutused
Balti liiga
Meister (4): 2009, 2010, 2011, 2015
2. koht (3): 2006, 2012, 2014

Premium Cup
Karikavõitja (1): 2002

Eesti meistrivõistlused
Meister (11): 2000, 2001, 2002, 2003, 2004, 2006, 2009, 2010, 2011, 2013, 2014
2. koht (5): 1997, 1999, 2007, 2012, 2015
3. koht (1): 2008

Eesti karikavõistlused
Karikavõitja (9): 1999, 2000, 2001, 2002, 2003, 2005, 2009, 2010, 2011
2. koht (6): 1997, 1998, 2006, 2008, 2012, 2013

Individuaalsed auhinnad
Eesti parim meesvõrkpallur: 2000, 2001, 2002, 2003 ja 2009.Delfi Sport. (2000, 28. november). Aasta võrkpallurid on Argo Meresaar ja Terje Palu. https://sport.delfi.ee/artikkel/977814/aasta-vorkpallurid-on-argo-meresaar-ja-terje-paluEesti Võrkpalli Liit. (2001). EVF-i paremad 2001 hooajal. http://www.evf.ee/failid/2001parimad.pdfEesti Võrkpalli Liit. (2002). Paremad hooajal 2002. http://www.evf.ee/failid/2002parimad.pdfEesti Võrkpalli Liit. (2003). Parema hooajal 2002/2003. https://www.arhiiv.volley.ee/file.php?feID=924d68052633faa7c4257a0a4c19cc07Eesti Võrkpalli Liit. (2009). Paremad hooajal 2008/2009. https://www.arhiiv.volley.ee/file.php?feID=97f6899484c7556ee0b444770aa1d4dd

Hooaeg 2005/06, Schenkeri liiga efektiivseim mängija
Hooaeg 2009/10, Schenkeri liiga põhiturniiri parim mängijaKalvik, A. (2010, 9. veebruar). Meresaar nimetati põhiturniiri parimaks mängijaks. Postimees Sport. https://sport.postimees.ee/222605/meresaar-nimetati-pohiturniiri-parimaks-mangijaks

Isiklikku
Argo Meresaar on sündinud Pärnumaal ning lõpetanud 1998. aastal Ülejõe gümnaasiumi. 2000. aastast õppis ta Tartu Ülikooli Pärnu kolledžis, mille lõpetas ärijuhtimise erialal.Reformierakond. (2021). Kambja vald. Argo Meresaar. https://www.reform.ee/kov-valimised-2021/piirkond/tartumaa/kambja-vald/kandidaadid/argo-meresaar/

Viited

 Välislingid 

Argo Meresaar SK Duo koduleht
Argo Meresaar Volleybox

Kategooria:Eesti võrkpallurid
Kategooria:Eesti võrkpallitreenerid
Kategooria:Sündinud 1980